Istillas de lentore
(Pietro Falchi – Tortolì)

Istillas de lentore
Calan serenas da su firmamentu
Faghet felice massaggiu e pastore
Rended su pasculu lentu.

E lentu a su massaggiu su laore
Messa felice e cuntentu
No intended in manu su siccore
Saziada in campagna d’ogni armentu.

E s'ided sorridente sa campagna
De perlas lughente unu mantu
Pius frisca la rended sa montagna.

Su la mirare gia la faghet de ispantu
Che musica chi essid dae s'intragna
Melodiosu intonada unu cantu.